КОМПАНИЯЛАР ҚАРЫЗҒА БЕЛШЕСІНЕН БАТҚАН
"КОМПАНИЯЛАР ҚАРЫЗҒА БЕЛШЕСІНЕН БАТҚАН" | "https://abai.kz/post/42240"
TITLE: КОМПАНИЯЛАР ҚАРЫЗҒА БЕЛШЕСІНЕН БАТҚАН
URL: https://abai.kz/post/42240
META: "КОМПАНИЯЛАР ҚАРЫЗҒА БЕЛШЕСІНЕН БАТҚАН" | "https://abai.kz/post/42240"
DATE: 16.02.2016
AUTHOR(s): Абай-Ақпарат
TOTAL WORDS: 116
TEXT: 2015 жылы қазақстандық компаниялардың қызметкерлері алдында 5,4 миллиард теңгеден аса қарызы болған, - деп хабарлайды Tengrinews.kz тілшісі ҚР Денсаулық сақтау және әлеуметтік даму министрлігінің баспасөз қызметіне сілтеме жасап. Министрліктің мәліметінше, 2015 жылы мемлекеттік еңбек инспекторлары республиканың 1216 кәсіпорнында 42,8 мың жұмыскер алдында жалақы бойынша 5,4 миллиард теңгеден аса қарыз бар екенін анықтады. Осы кәсіпорындардың жетекшілеріне 108,7 миллион теңгеден аса сомаға айыппұл салынды. "Қолданылған шаралардың нәтижесінде, сонымен қатар, жалақы бойынша қарызды өтеудің мерзімі мен кестесін қатаң белгілеу арқылы 41 мыңнан астам жұмыскердің құқығы қорғалып, нәтижесінде оларға 4,9 миллиард теңге төленді", - делінген хабарламада. Жалпы, былтыр мемлекеттік еңбек инспекторлары 11421 тексеру жүргізді, 19 мыңнан аса ҚР еңбек заңнамасын бұзу дерегі анықталып, 429 миллион теңге сомаға айыппұл салынды. Абай-ақпарат
